Stanje haosa - Sekulović, Ivan (Peščanik NVO, 2020)
Institut za modeliranje širenja bolesti iz Sijetla, kojeg finansira Bi lGejts, procenio je da očekivani broj smrtnih slučajeva usled koronavirusa u dva okruga u SAD sa oko tri miliona stanovnika može značajno varirati u zavisnosti od intenziteta mera za smanjenje društvenih kontakata. Bez ograničavanja društvenih kontakata može se očekivati 400 smrtnih slučajeva do prve nedelje aprila, sa 25 odsto ograničenja - 160, sa 50 odsto - 100, a sa 75 odsto ograničenja društvenih kontakata - samo 30 smrtnih slučajeva. Da li ovakve projekcije vrše i nadležne službe u Srbiji? Ako ne - zašto ne. Ako da - zašto se ne saopštavaju njihovi rezultati. Pribojavamo se da je razlog jednostavan - ni Batut, ni BIA, ni Vlada ne raspolažu potrebnim znanjima. Prespavali su digitalnu revoluciju o kojoj sanja Brnabić, a sva pamet je otišla u privatni sektor ili u inostranstvo